# Impost sobre transmissions patrimonials immobiliàries

L'impost sobre transmissions patrimonials immobiliàries (sovint conegut sota l'acrònim ITP) és un tribut indirecte que grava les transmissions inter vivos de tota classe de béns immobles situats al territori del Principat d'Andorra així com la constitució i la cessió de drets reals sobre aquests mateixos béns.
Als efectes d'aquest impost, són obligats tributaris els adquirents dels béns o drets objecte de la transmissió, o aquells a favor dels quals es constitueixi o cedeixi un dret real. L'impost es merita en el moment de la transmissió, la constitució o la cessió dels béns o drets que en són objecte de gravamen.
L'ITP va ser introduït al sistema tributari andorrà a través de la Llei de l'impost sobre transmissions patrimonials immobiliàries, aprovada el 29 de desembre del 2000. Es tracta d'un impost compartit entre l'Administració general i l'Administració comunal, per la qual cosa el tipus de gravamen final depèn del tipus de gravamen que fixin tant l'Administració de l'Estat com els diferents comuns.
Inicialment, el tipus de gravamen estatal era del 1,25% del valor real dels béns transmesos o del dret que es constitueix o cedeix. El tipus de gravamen comunal, establert per les ordinacions de cada parròquia no podia excedir del 1,25%. Aquest tipus de gravamen ha estat modificat posteriorment, de forma que el tipus de gravamen estatal actual és de l'1%, i el tipus de gravamen comunal és del 3% a totes les parròquies. Així doncs, actualment, el tipus de gravamen aplicable és del 4%.
La gestió i recaptació de l'ITP correspon al Departament de Tributs i Fronteres, dependent del Ministeri de Finances del Govern d'Andorra, el qual, posteriorment, transfereix als comuns la part de la recaptació que els correspon.

## Exempcions

La Llei 7/2006, del 21 de juny, de modificació de la Llei de l'impost sobre transmissions patrimonials immobiliàries va introduir una exempció per a les persones físiques que adquireixin un habitatge per primera vegada amb la finalitat de destinar-ho a habitatge habitual i permanent sota una condicions d'ingressos i preu, entre d'altres.
Així mateix, la normativa de l'impost estableix que en resten exemptes les transmissions de béns immobles i constitucions de drets reals realitzades a favor de les següents institucions:
* el Consell General d'Andorra
* el Govern andorrà
* els comuns
* els quarts
* les entitats parapúbliques o de dret públic
* els coprínceps quan actuïn en la seva qualitat de caps d'estat
* l'Església catòlica

## Enllaços externs

* Llei de l'impost sobre transmissions patrimonials immobiliàries, de 29-12-2000 Butlletí Oficial del Principat d'Andorra, 24 de gener del 2001
* Llei 7/2006, del 21 de juny, de modificació de la Llei de l'impost sobre transmissions patrimonials immobiliàries Butlletí Oficial del Principat d'Andorra, 19 de juliol del 2006
* Reglament del 26-7-2006 de l'impost sobre transmissions patrimonials immobiliàries Butlletí Oficial del Principat d'Andorra, 2 d'agost del 2006
* Ordinació de pressupost comunal per a l'exercici 2018 Comú d'Andorra la Vella, 29 de desembre del 2017

## Referències

* 1 2 «Els comuns relacionen la recaptació superior de l'ITP amb una millora de l'economia». Andorra Difusió, 21-05-2017. [Consulta: 29 novembre 2018].
* ↑ Fornieles i Alacid, Guillem. «El model fiscal de democràcia econòmica i solidaritat social» p. 43. Universitat Catalana d'Estiu, 2006. [Consulta: 30 novembre 2018].
* 1 2 3 «El Govern transfereix als comuns durant el 2009 8,64 milions d'euros en concepte d'ITP». Govern d'Andorra, 10-02-2010. [Consulta: 29 novembre 2018].
* 1 2 3 «El Govern d'Andorra transfereix als comuns 1,3 milions de l'impost de transmissions». RàdioSeu, 26-07-2010. [Consulta: 29 novembre 2018].
* 1 2 3 «Vint-i-tres milions recaptats per l'ITP durant l'any passat». Andorra Difusió, 02-02-2010. Arxivat de l'original el 2018-11-30. [Consulta: 29 novembre 2018].
* ↑ «El Govern accepta la proposta dels cònsols de destinar un 3% de l'ITP als comuns i l'1% a l'Executiu». Fòrum.ad, 27-02-2014. [Consulta: 30 novembre 2018].
* ↑ «El Govern d'Andorra apujarà l'impost de compra d'habitatges al 4% del valor del pis». VilaWeb, 15-11-2015. [Consulta: 29 novembre 2018].
* ↑ «L'ITP continua a l'UVI». El Periòdic d'Andorra, 18-11-2012. [Consulta: 29 novembre 2018].
* ↑ «S'investiguen 15 possibles casos de frau a l'ITP». Diari d'Andorra, 06-07-2010. Arxivat de l'original el 2018-11-30. [Consulta: 29 novembre 2018].
* ↑ «El 2014 registra la xifra més alta de sol·licituds d'exempció de l'ITP des del 2007». Fòrum.ad, 27-05-2015. [Consulta: 30 novembre 2018].
* ↑ «L'executiu valora l'augment de les exempcions de l'ITP com una mostra de recuperació econòmica». Andorra Difusió, 28-05-2015. [Consulta: 30 novembre 2018].
* ↑ Tarrado i Vives, Enric. «Transformació del sistema fiscal andorrà» p. 84. Universitat Catalana d'Estiu, 2006. [Consulta: 30 novembre 2018].
* ↑ «Es recuperen les compres d'habitatges de primera residència». Ara Andorra, 27-05-2015. [Consulta: 30 novembre 2018].